CELEX: 62014CN0189
Language: da
Date: 2014-04-16 00:00:00
Title: Sag C-189/14: Anmodning om præjudiciel afgørelse indgivet af dall’Eparchiako Dikastirio Lefkosias (Cypern) den 16. april 2014 — Bogdan Chain mod Atlanco LTD

30.6.2014   
            
            
               DA
            
            
               Den Europæiske Unions Tidende
            
            
               C 202/12
            
         Anmodning om præjudiciel afgørelse indgivet af dall’Eparchiako Dikastirio Lefkosias (Cypern) den 16. april 2014 — Bogdan Chain mod Atlanco LTD
   (Sag C-189/14)
   2014/C 202/14
   Processprog: græsk
   
      Den forelæggende ret
   
   Eparchiako Dikastirio Lefkosias (Tribunale Distrettuale di Nicosia)
   
      Parter i hovedsagen
   
   
      Sagsøger: Bogdan Chain
   
      Sagsøgt: Atlanco LTD
   
      Præjudicielt/Præjudicielle spørgsmål
   
   
               1)
            
            
               Skal den omstændighed, at anvendelsesområdet for artikel 13, stk. 1, litra b), i forordning (EF) nr. 883/2004 (1) og artikel 14, stk. 5, litra b), i gennemførelsesforordning nr. 987/2009 (2) omfatter en »person, der normalt har lønnet beskæftigelse i to eller flere medlemsstater«, fortolkes således, at det også omfatter en situation, hvor en person udfører arbejde i henhold til en arbejdskontrakt med en enkelt arbejdsgiver med hjemsted i en EU-medlemsstat i to andre EU-medlemsstater, selv om:
               
                           a)
                        
                        
                           den anden medlemsstat, hvor den pågældende person skal arbejde, endnu ikke er blevet fastlagt og heller ikke kan forudses på tidspunktet for anmodningen om udstedelse af en blanket A1 på grund af arbejdets særlige karakter, dvs. arbejdstagernes midlertidige beskæftigelse i korte perioder i forskellige EU-medlemsstater
                           eller
                        
                     
                           b)
                        
                        
                           varigheden af beskæftigelsen i den første og/eller den anden medlemsstat endnu ikke kan fastlægges eller ikke kan forudses på grund af arbejdets særlige karakter, dvs. arbejdstagernes midlertidige beskæftigelse i korte perioder i forskellige EU-medlemsstater?
                        
                     
         
               2)
            
            
               Såfremt spørgsmålene under punkt 1 besvares bekræftende, kan artikel 14, stk. 5, litra b), i gennemførelsesforordning nr. 987/2009 da fortolkes således, at med henblik på anvendelsen af artikel 13, stk. 1, litra b), i forordning nr. 883/2004 henviser udtrykket »person, der normalt har lønnet beskæftigelse i to eller flere medlemsstater«, også til en situation, hvor der forekommer inaktive perioder mellem to perioder med arbejde i forskellige medlemsstater, hvor arbejdstageren fortsat er omfattet af den samme arbejdskontrakt?
            
         
               3)
            
            
               Såfremt spørgsmålene under punkt 1 besvares bekræftende, udelukker den omstændighed, at den kompetente medlemsstat ikke udsteder en blanket A 1, da anvendelsen af artikel 13, stk. 1, litra b), i forordning nr. 883/2004?
            
         
               4)
            
            
               Pålægger artikel 16, stk. 5, og/eller artikel 20, stk. 1, eller enhver anden artikel i gennemførelsesforordning nr. 987/2009 medlemsstaten en forpligtelse til, på grundlag af en foreløbig afgørelse truffet af bopælsmedlemsstaten om, hvilken lovgivning der finder anvendelse, at udstede en blanket A 1 af egen drift, uden at det er nødvendigt, at den berørte arbejdsgiver indgiver en særskilt anmodning til den kompetente medlemsstat?
            
         
      (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT L 166, s. 1-123).
   
      (2)  Europa-Parlamentets og Rådets forordning (EF) nr. 987/2009 af 16.9.2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT L s. 1-42).